Diari Oficial de la Generalitat Valenciana


Sumari del DOGV 5199, del 15-02-2006 (2006/1333)

ORDE de 30 de gener de 2006, de la Conselleria de Justícia, Interior i Administracions Públiques, per la qual s'homologa la modificació dels Estatuts de la Mancomunitat la Bonaigua.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5199

Data del DOGV
:   15-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1333


Data del document
:   30-01-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Aigües
    * Tibi
    * Torre de les Maçanes, la
    * Busot
    * Relleu
    * associació de municipis
    * administració local
    * reglament intern

ORDE de 30 de gener de 2006, de la Conselleria de Justícia, Interior i Administracions Públiques, per la qual s'homologa la modificació dels Estatuts de la Mancomunitat la Bonaigua. [2006/M1333]  
Els Estatuts de la Mancomunitat la Bonaigua van ser homologats per Orde de 3 de febrer de 1999, de la Conselleria de Presidència.  
Els ajuntaments dels municipis que integren la Mancomunitat la Bonaigua van acordar aprovar la modificació dels articles 1 i 3 dels seus Estatuts, que fan referència, l'1, a la seua composició, i el 3, als serveis a prestar per la Mancomunitat, així com a aquells serveis que són de prestació obligatòria i voluntària per part dels municipis que la integren.  
Remés l'expedient tramitat i els Estatuts aprovats a la Conselleria de Justícia, Interior i Administracions Públiques, no s'hi adverteix cap infracció de l'ordenament jurídic, menyscapte de les competències d'aquesta comunitat autònoma, ni interferència en el seu exercici.  
Per tot això, i d'acord amb l'article primer del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques,  
ORDENE  
Article 1  
Homologar la modificació de l'article 1, apartat 1, i de l'article 3, apartats 1 i 3, dels Estatuts de la Mancomunitat la Bonaigua, en haver-se acreditat en l'expedient la legalitat de les actuacions.  
Article 2  
Els articles modificats queden redactats en els termes següents:  
a) Apartat 1 de l'article 1: «Els municipis de Tibi, la Torre de les Maçanes, Aigües, Sella i Relleu, a l'empara de l'ordenament jurídic vigent, constitueixen la Mancomunitat voluntària d'entitats locals per a l'organització i prestació, en forma mancomunada, de les obres, serveis i activitats de la seua competència, que es recullen en els presents Estatuts».  
b) Apartat 1 de l'article 3: «Són fins de la Mancomunitat:  
a) La creació i prestació dels serveis socials, tant generals com específics.  
b) La prestació del servei de control sanitari d'animals de companyia  
c) El desenvolupament local en qualsevol dels seus fins  
d) La prestació i gestió del servei d'arreplega, transport i eliminació dels residus sòlids urbans i efectes, i la neteja viària, manteniment de parcs i jardins i neteja d'edificis municipals.  
e) La contractació i prestació conjunta de qualsevol classe d'obres, serveis i subministraments, que siguen de la competència municipal».  
c) Apartat 3 de l'article 3: «La constitució, prestació i manteniment dels serveis socials generals serà obligatòria per als municipis d'Aigües, Tibi i la Torre de les Maçanes.  
La resta dels fins, inclosos els serveis socials específics .i en el cas dels municipis de Sella i Relleu i els altres que pogueren incorporar-se a partir de la present data, també els serveis socials generals. serà de voluntària acceptació pels municipis mancomunats, que requerirà acord exprés dels plens dels respectius ajuntaments, prèvia realització de l'oportú estudi d'implantació del servei en els termes que s'expressen en l'article 4, paràgraf 7, dels presents Estatuts».  
València, 30 de gener de 2006   
El conseller de Justícia, Interior i Administracions Públiques,  
MIGUEL I. PERALTA VIÑES